stanford-oval/wikipedia huggingface dataset:
R-160
שימוש מבצעי > מבצע צוק איתן

הרקטה נכנסה לשימוש לראשונה ב-9 ביולי 2014 במהלך מבצע צוק איתן, עת שוגרו שתי רקטות לעבר חיפה לטענת חמאס, מרחק של כ-120 ק"מ. לפי התקשורת הישראלית נמצאו שברי הרקטות באזור חדרה ועתלית, כ-30 ק"מ דרומית לחיפה. יכולת השיגור של חמאס לעבר יישובי הצפון הפתיעה את צה"ל, שלא הזהירה כנגד יכולת זו את הרשויות המקומיות. בשיגור הראשון לא הופעלה אזעקה בחדרה.
ב-11 ביולי בוצע שיגור נוסף של הרקטה לעבר חיפה והיא יורטה מול חופי עתלית.
במהלך המבצע צוק איתן שוגרו מספר רקטות R-160, מרביתן נורו לעבר חיפה אך נחתו בשטחים פתוחים באזור זכרון יעקב וחדרה, ששוכנות כ-30–40 ק"מ דרומית לחיפה.
ביומו האחרון של המבצע נפלה רקטה כזו באשקלון, הערכה היא כי הרקטה שוגרה לעבר תל אביב כשראש הנפץ הכיל כ-60 ק"ג וכי היא נפלה בדרך.[דרוש מקור]
שימוש מבצעי > 2019

ב-25 במרץ 2019, על רקע מתיחות בין חמאס לישראל, שוגרה מרפיח רקטה לטווח של 120 ק"מ ופגע בבית מגורים במושב משמרת. בנוסף להרס הבית בו פגע, גרם ההדף מהרקטה לנזק ל-30 בתים נוספים במושב. אף וייתכן שמדובר ברקטה M-75 משופרת, עקב הטווח הארוך ההערכה ע"פ גורמי המודיעין הייתה כי מדובר ברקטה מסוג R-160.
שימוש מבצעי > מלחמת חרבות ברזל

בסביבות השעה 18:40 ביום ה-11 באוקטובר 2023, בזמן מלחמת חרבות ברזל נשמעו אזעקות צבע אדום באזור מועצה אזורית חוף הכרמל. ארגון החמאס לקח אחריות על הירי וטען כי מדובר ברקטה מסוג R-160.
ב-17 באוקטובר בשעה 20:00, שיגר החמאס רקטה מסוג R-160 לכיוון שטח ישראל אך היא נפלה בים מול חופיה של חיפה, רקטה אחרת של הג'יהאד האסלאמי הפלסטיני נחתה בבית החולים אל-אהלי בעזה וגרמה לפיצוץ בבית החולים הערבי אל-אהלי.
ב-25 באוקטובר בסביבות השעה 13:01, שיגר החמאס רקטה נוספת מסוג זה מעזה. הרקטה התפוצצה מעל דלית אל כרמל.
הערות שוליים

1 2   יניב קובוביץ, ראשי נפץ של 90 ק"ג וטווחים של יותר ממאה ק"מ: זהו מערך הרקטות של חמאס, באתר הארץ, 5 במאי 2019
↑  רענן בן צור, מתי סיבר, עומרי אפרים ויואב זיתון, 110 ק"מ מרצועת עזה: שרידי רקטה בחדרה, באתר ynet, 9 ביולי 2014
↑  ב. ניסני, הזרוע הצבאית של חמאס חשפה: טיל חדש שיגיע לתל אביב, כיכר השבת, 18 באפריל 2016
1 2  רון בן ישי ואיתי בלומנטל, בסיס איראני עם טווח משופר: זו הרקטה שפגעה בשרון, באתר ynet, 25 במרץ 2019
1 2  נימדור סמל, תיעוד: "שיגור רקטה לחיפה, ירי לתל אביב", באתר ynet, 9 ביולי 2014
1 2  אמיר בוחבוט‏, מחסני אמל"ח וחדרי מלחמה: מפת הכאב של חמאס, באתר וואלה, 12 ביולי 2014
↑  קובי פינקלר, 'בעזה נותרו כמה עשרות טילים לטווח ארוך', באתר ערוץ 7, 9 ביולי 2014
↑  לראשונה: צבע אדום נשמע בחוף הכרמל; רשויות הסביבה נערכות - מגדלור ניוז, באתר מגדלור ניוז, ‏11 באוקטובר 2023
↑  רון בן ישי, הפגיעה בביה"ח בעזה: שעות קריטיות בקרב על הלגיטימציה למבצע קרקעי, באתר ynet, 18 באוקטובר 2023
↑  דניאל סיריוטי, השיגור לכרמל בוצע מעזה, הטיל התפוצץ בשמי דליית אל כרמל, אין נפגעים, באתר חדשות מבזק לייב, ‏25 באוקטובר 2023
↑  רקטה שוגרה מעזה לכרמל והתפוצצה באוויר,  באתר כיפה, 25 באוקטובר 2023
טווח שיגור רקטת R-160 מרצועת עזה
WordPress.com

| --- | --- |

 סוג:  שירות באינטרנט 
 תקופת הפעילות:  2005–הווה (כ־19 שנים)
 בעלות:  חברת "Automattic"
 שירותים עיקריים:  פלטפורמה להעלאת אתרים
 wordpress.com
 
WordPress.com (נהגה: וורדפרס דוט קום) הוא שירות אירוח אתרים של חברת "Automattic", המספק פלטפורמה חינמית ליצירת בלוגים ואחסונם. המודל העסקי של השירות הוא שדרוגים ותוספות בתשלום.
היסטוריה

חברת "Automattic" (אנ') של יזם האינטרנט מאט מולנווג, פיתחה את מערכת ניהול התוכן וורדפרס, ב-2003. המערכת זכתה לפופולריות רבה, ובעקבותיה החליטה החברה להקים שירות אירוח אתרים שיהיה מבוסס על מערכת ניהול התוכן שפיתחה. האתר נפתח לבודקי בטא ב-8 באוגוסט 2005, וכשירות לציבור ב-21 בנובמבר באותה שנה. בשלב הראשון למוזמנים בלבד.
האתר מאפשר לקרוא ולהגיב גם בלי רישום, אלא אם כותב הבלוג מסרב לאפשר תגובות אנונימיות. הרשמה נדרשת רק כדי להיות בעליו של בלוג או לרשום בו רשומות חדשות.
התוכנה הבסיסית של WordPress.com היא תוכנה בקוד פתוח וכל תכונותיה ניתנות לשימוש חינמי. עם זאת, חלק ניכר חלק מההרחבות או היישומים המתחברים לאתר לתועלת המשתמשים הן תוכנות קנייניות שניתנות לשימוש בתשלום בלבד.
בראשית העשור השני של המאה ה-21 היו קרוב ל-60 מיליון אתרים שהתארחו ב-WordPress.com. בכל יום פורסמו יותר ממיליון מאמרים חדשים ומיליוני תגובות גולשים. לאור הצלחת הפלטפורמה הוכרז בספטמבר 2010 כי מיקרוסופט תפסיק לספק תמיכה לשירות הבלוגים שלה "Windows Live Spaces" ותהיה שותפה ב-WordPress.com.
הערות שוליים

↑  "Welcome Windows Live Spaces Bloggers — Blog — WordPress.com". Just Another WordPress Weblog — The latest news on WordPress.com and the WordPress community,. 27 בספטמבר 2010. נבדק ב-2011-12-04. {{cite web}}:  (עזרה)תחזוקה - ציטוט: extra punctuation (link)
WooCommerce

| --- | --- |

 מפתח:  Automattic
 מחזור חיים:  2011–הווה (כ־13 שנים)
 גרסה אחרונה:  9.3.3 (25 בספטמבר 2024) 
 מערכת הפעלה:  מערכת הפעלה דמוית יוניקס 
 נכתבה בשפות:  PHP
 סוג רישיון:  GPL
 קוד מקור:  https://github.com/woocommerce/woocommerce 
 קטגוריה:  e-commerce
 woocommerce.com
 
ווקומרס (באנגלית: WooCommerce), היא מערכת מסחר דיגיטלית (E-commerce) קוד פתוח, המיועדת לוורדפרס.
WooCommerce מיועד לעסקים קטנים ובינונים. המערכת שוחררה ב-2011 כתוסף לוורדפרס, ומאז הפכה להיות פופולרית מאוד, בגלל היותה פשוטה להתקנה וניהול.
WooCommerce נוצרה בספטמבר 2011 על ידי צוות מפתחים קטן בשם WooThemes, מאוחר יותר במאי 2015 WooThemes נקנתה על ידי חברת Automattic (החברה שבבעלותה Wordpress.com), וכיום היא מפותחת על ידי מאות מפתחים ברחבי העולם, הן מחברת Automattic, והן מקהילת מפתחי וורדפרס העולמית.
WooCommerce משרת כ -4% מתוך מיליון דפי ה-HTML המובילים. בשנת 2015 הראו נתונים סטטיסטיים כי אחוז החנויות המקוונות המשתמשות ב- WooCommerce כתוסף של Wordpress.org הוא למעלה מ -30% מכלל החנויות המקוונות. נתח השוק הנוכחי של WooCommerce נכון לשנת 2019 הוא 22% ממיליון האתרים המובילים המשתמשים בטכנולוגיות E-commerce.
נכון לינואר 2020 ההערכה היא כי WooCommerce משמש כ-3.9 מיליון אתרים.
מאז הרכישה של חברת Automattic ב-2015, ווקומרס המשיכה לתפוס נתחי שוק משמעותיים והפכה לאחת מפלטפורמות המסחר אלקטרוני המובילות באינטרנט.
תבניות

ישנם הרבה תבניות וורדפרס שמותאמות ל-WooCommerce. באתר ThemeForest יש למעלה מ-1300 תבניות שמותאמות ל-WooCommerce, בספריית התבניות של WordPress.org  יש למעלה מ-1100 תבניות שמותאמות ל-WooCommerce
ראו גם

וורדפרס
עגלת קניות (תוכנה)
אבני נזר

| --- | --- |

שער הספר אבני נזר
 מידע כללי
 מאת:  רבי אברהם בורנשטיין
 שפת המקור:  עברית 
 סוגה:  שאלות ותשובות
 הוצאה
 מקום הוצאה:  פיוטרקוב-ירושלים
 תאריך הוצאה:  ה'תרע"ב – ה'תרצ"ד
 עורך:  רבי שמואל בורנשטיין
 מהדורות נוספות
 תאריך מהדורה ראשונה:  תרע"ב
 תאריך מהדורות נוספות:  ירושלים תשל"ד
 מספר כרכים:  7
 תאריך מהדורה מוערת:  ירושלים תשס"ו
 קישורים חיצוניים
 ויקיטקסט:  אבני נזר
 היברובוקס:  חלק א'
 
אבני נזר הוא ספר שאלות ותשובות מאת רבי אברהם בורנשטיין מסוכטשוב, מחשובי המשיבים בדורו. הספר כתוב בסגנון למדני ונחשב למייצג את שיטת הלימוד של המחבר. הספר היה מקובל מאוד בעיקר ביהדות פולין וכיום בקהילות יוצאי פולין, כאחד מספרי הפסיקה והלימוד החשובים.
תוכן

הספר מכיל 1,689 תשובות הלכתיות המסודרות לפי ארבעת חלקי השולחן ערוך שנכתבו במשך כ-55 שנים למגוון שואלים; רובם לתלמידים ורבנים מפולין הקונגרסאית, וחלקם גם לשואלים מהמדינות הסמוכות. בין המכותבים בולטים ידידיו ותלמידיו הקרובים, בהם הרבנים: חיים אלעזר וקס, ישראל יהושע מקוטנא, יצחק פייגנבוים, יואב יהושע וינגרטן ואריה צבי פרומר. בנוסף, ישנם סימנים שנכתבו כנושא בפני עצמו ללא שנשאל על כך.
התשובות שהועתקו בחיי המחבר סודרו ונערכו לדפוס על ידי בנו יחידו רבי שמואל בורנשטיין שהקדים את הדפסתם לכתביו האחרים של המחבר מפני נחיצותם הלכה למעשה. בכמה מקומות הוסיף רבי שמואל גם הערות.
כמה מהתשובות חורגות מסדר הגודל של תשובה הלכתית ונכתבו כקונטרס בנושא מסוים. המפורסמות שבהם: קונטרס "שש מעלות לכיסא" בנושא ירושת משרת רבנות, ובעניין "מצות ישוב א"י בזה"ז".
סגנון ושיטה

המחבר נחשב כיוצר שיטה חדשה בדרך הלימוד שהייתה נפוצה בפולין. הוא היה מהראשונים ששללו את סגנון הפלפול המקובל בפולין, ודגל בעיון הפשטני והיסודי, תוך בירור וחישוב שיטות הראשונים שאותם החשיב מאוד, כדרך הלימוד האמיתית. שיטתו התפתחה במקביל לשיטת בריסק שהפיץ רבי חיים מבריסק באותן שנים בישיבות ליטא.
מלבד שלילת הפלפול וסגנונו הביקורתי, התפרסם הרב בורנשטיין בהיקשים למדניים בין נושאים שונים לחלוטין ברחבי הש"ס. הוא הדגיש פעמים רבות שיש לעיין בדבריו "כמו בדברי הראשונים".
על אף שבדרך כלל הוא מקפיד שלא לערב הלכה ואגדה זה בזה, לעיתים נדירות הרב בורנשטיין מביא לחידושיו סיוע גם מדברי אגדה, ולפעמים משתדל להתאים אותם גם לתורת הקבלה. בשל סגנונו המקצר וחידושיו הראשוניים, ישנן תשובות רבות בספר שנשלחו כתגובה להשגות וקושיות על דבריו.
בשל סגנונו הלמדני והחידושים הרבים הממלאים אותו, נפוץ לימודו של הספר אף שלא לצורך הלכה למעשה. תלמידיו וחסידיו ייחדו מדור ליישוב תמיהות והשגות על דבריו בקובץ התורני "בית אברהם" שהוציאו לאור לזכרו בפולין.
הספר מפורסם בלשונו הקצר והתמציתי, שלרוב חוסך משפט שלם בהדגשת מילה. בכל זאת סגנונו בהיר ורהיט, ומציע כל קושיא ותירוץ בבירור, בלי רמזים והבלעת דברים.
פסיקות בולטות

באופן כללי, היה הרב בורנשטיין שמרן בפסיקותיו, והתנגד לכל שינוי הלכתי. כך אסר מצות מכונה כדעת רבו הרב יצחק מאיר אלתר, התנגד לפתרונו של הרב גרשון חנוך הניך ליינר בהצבת דלתות בשערי הערים כהיתר לטלטול ברשות הרבים. ועוד, וכלשונו ”והחדש אסור מן התורה בכל מקום ובכל זמן”.
עם זאת, הספר מתאפיין בחידושים רבים, חלקם יוצאי דופן. מהבולטים שבהם: היתר לאכילת אפיקומן אחרי חצות הלילה, חיוב בניית סוכה לפני שבת שחלה בין הימים שבין יום כיפור לסוכות, משום אין מעבירין על המצוות, ועוד.
הערות שוליים

↑  אבני נזר, יורה דעה, סימן שי"ב, באתר אוצר הספרים היהודי השיתופי.
↑  אבני נזר, יורה דעה, סימן תנ"ב, באתר אוצר הספרים היהודי השיתופי.
↑  אבני נזר, יורה דעה, סימן מ"ב, אות ב, באתר אוצר הספרים היהודי השיתופי.
| --- | --- |
בקרת זהויות :  VIAF: 7545165139013000560001   WorldCat (עם VIAF): 7545165139013000560001
ג'ורדן דייוויס

| --- | --- |

 לידה:  30 במרץ 1988 (בן 36) שריבפורט, ארצות הברית 
 שם לידה:  ג'ורדן קרל וילר דייוויס
 מוקד פעילות:  ארצות הברית 
 תקופת הפעילות:  מ-2017 
 מקום לימודים:  אוניברסיטת המדינה של לואיזיאנה, בית הספר התיכון סי. אי. בירד 
 סוגה:  קאנטרי פופ, קאנטרי, מוזיקת פופ 
 כלי נגינה:  גיטרה 
 חברת תקליטים:  MCA רקורדס 
 אתר רשמי
 פרופיל ב-IMDb
 
ג'ורדן קרל וילר דייוויס (באנגלית: Jordan Carl Wheeler Davis; נולד ב-30 במרץ 1988), המוכר בשם הבמה ג'ורדן דייוויס (Jordan Davis), הוא זמר-יוצר קאנטרי פופ אמריקאי.
ביוגרפיה וקריירה

דייוויס נולד בשריבפורט, לואיזיאנה, ארצות הברית. דודו, סטן פול דייוויס, היה אחד מכותבי הסינגלים המצליחים של טרייסי לורנס (אנ'),‏ "Today's Lonely Fool" ו-"Better Man, Better Off". הוא למד בבית הספר התיכון סי. אי. בירד, ולמד מדעי הסביבה באוניברסיטת מדינת לואיזיאנה.
לאחר שסיים את לימודיו, הוא עבר לגור בנאשוויל, טנסי ב-2012. ב-2016, הוא הוחתם אצל יוניברסל מיוזיק גרופ.
ב-6 ביוני 2017, הוא הוציא את הסינגל "Singles You Up". השיר הגיע, בשיאו, למקום הראשון במצעד הקאנטרי איירפליי, למקום הרביעי במצעד שירי הקאנטרי ולמקום ה-50 בבילבורד הוט 100.
ב-23 במרץ 2018, הוא הוציא את אלבום המוזיקה הראשון שלו, Home State. ב-7 במאי 2018, הוא הוציא את הסינגל "Take It from Me". השיר הגיע, בשיאו, למקום השני במצעד הקאנטרי איירפליי, למקום הרביעי במצעד שירי הקאנטרי ולמקום ה-46 בבילבורד הוט 100.
ב-22 באפריל 2019, הוא הוציא את הסינגל "Slow Dance in a Parking Lot". השיר הגיע, בשיאו, למקום הראשון במצעד הקאנטרי איירפליי, למקום השישי במצעד שירי הקאנטרי ולמקום ה-37 בבילבורד הוט 100. ב-8 בנובמבר 2019, הוא הוציא, בשיתוף פעולה עם ג'וליה מייקלס, את הסינגל "Cool Anymore".
ב-22 במאי 2020, הוא הוציא את המיני-אלבום הראשון שלו, Jordan Davis.‏ ב-25 במאי 2020, הוא הוציא את הסינגל "Almost Maybes". השיר הגיע, בשיאו, למקום השביעי במצעד הקאנטרי איירפליי, למקום השמיני במצעד שירי הקאנטרי ולמקום ה-51 בבילבורד הוט 100.
ב-21 במאי 2021, הוא הוציא את המיני-אלבום השני שלו, Buy Dirt.
חיים אישיים

דייוויס התחתן עם קריסטן אוקונור ב-25 במרץ 2017. ב-15 ביולי 2019, הם הודיעו כי הם מצפים לילדם הראשון. בתם, אלואיז לרקין, נולדה ב-17 בנובמבר 2019. ב-17 במאי 2021, הם הודיעו כי הם מצפים לילדם השני.
דיסקוגרפיה > אלבומי אולפן

2018: Home State
דיסקוגרפיה > מיני-אלבומים

2020: Jordan Davis
2021: Buy Dirt
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2018 | פרסי המוזיקה של רדיו דיסני | הזמר החדש הטוב ביותר | עצמו | מועמדות |  |
| 2019 | פרסי האקדמיה למוזיקת קאנטרי | הזמר החדש הטוב ביותר | עצמו | מועמדות |  |
| 2019 | פרסי המוזיקה של iHeartRadio | אמן הקאנטרי החדש הטוב ביותר | עצמו | זכייה |  |
| 2019 | פרסי המוזיקה של CMT | קליפ השנה הפורץ דרך | "Take It From Me" | מועמדות |  |
| 2020 | פרסי האקדמיה למוזיקת קאנטרי | הזמר החדש הטוב ביותר | עצמו | מועמדות |  |
| 2024 | פרס המוזיקה של CMT | קליפ השנה – גבר | "Next Thing You Know" | מועמדות |  |
| 2024 | פרס האקדמיה למוזיקת קאנטרי | סינגל השנה | "Next Thing You Know" | מועמדות |  |
| 2024 | פרס האקדמיה למוזיקת קאנטרי | שיר השנה | "Next Thing You Know" | זכייה |  |
| 2024 | פרס האקדמיה למוזיקת קאנטרי | המדיה החזותית של השנה | "Next Thing You Know" | מועמדות |  |
הערות שוליים

↑  "Country music, with a side of Environmental Science: "Singles You Up" hitmaker Jordan Davis revisits his previous life | Froggy 92.9 | Today's Country". Froggy 92.9. 2018-02-26. ארכיון מ-2019-07-09. נבדק ב-2019-07-11.
1 2 3  "Jordan Davis biography". Allmusic. ארכיון מ-2018-04-04. נבדק ב-4 באפריל 2018. {{cite web}}:  (עזרה)
↑  Casey, Jim (22 ביוני 2017). "Don't Fear the Beard . . . Just Listen to Jordan Davis' New Single, "Singles You Up"". Nash Country Daily. ארכיון מ-2017-10-24. נבדק ב-24 באוקטובר 2017. {{cite web}}:  (עזרה)
↑  "MCA Nashville Newcomer Jordan Davis Announces 'Home State' Debut". 16 בינואר 2018. ארכיון מ-2018-06-20. נבדק ב-2021-06-18. {{cite web}}:  (עזרה)
↑  "Jordan Davis Chart History: Country Airplay". Billboard. ארכיון מ-2020-10-28. נבדק ב-24 במרץ 2020. {{cite web}}:  (עזרה)
↑  "Jordan Davis Releases "Almost Maybes" Ahead of Self-Titled EP". U Discover Music. 8 במאי 2020. ארכיון מ-2021-06-18. נבדק ב-14 במאי 2020. {{cite web}}:  (עזרה)
↑  Palmieri, Jean E. (21 במאי 2021). "Jordan Davis Breaks Out From the Crowd in Country Music". WWD. ארכיון מ-2021-05-25. נבדק ב-26 במאי 2021. {{cite web}}:  (עזרה)
↑  "Jordan Davis Reveals He and His Wife Are Expecting Their First Child, Premieres New Music Video". PEOPLE.com. ארכיון מ-2020-11-08. נבדק ב-2021-06-18.
↑  Davis, Jordan (2019-11-19). "Excited to announce that Kristen and I have welcomed a beautiful baby girl..." Instagram.com. ארכיון מ-2021-06-18. נבדק ב-2021-06-18.
↑  Freeman, Jon (6 ביוני 2019). "2019 CMT Music Awards: The Complete Winners List". Rolling Stone. ארכיון מ-2019-06-08. נבדק ב-20 ביולי 2019. {{cite web}}:  (עזרה)
↑  2024 CMT Music Awards: Winners List, CMT (באנגלית)
↑  Academy of Country Music | Winners, www.acmcountry.com (באנגלית)
| --- | --- |
בקרת זהויות :  GND: 1210061856  ISNI: 0000 0004 9944 7098  LCCN: no2018095477  MusicBrainz: f3830a42-5c4c-4974-8ae0-bb19002629b0  VIAF: 32153288332732651863   WorldCat (עם VIAF): 32153288332732651863
בן ציון ליטנר

| --- | --- |

בן ציון לייטנר בן 22, 1949
 לידה:  14 במרץ 1927 אודסה שבברית המועצות
 פטירה:  25 במרץ 2012 (בגיל 85)
 מקום קבורה:  בית העלמין הישן בהרצליה 
 תאריך עלייה:  1946
 מדינה:  ישראל 
 השתייכות:  הצבא האדום    צבא הגנה לישראל
 תקופת הפעילות:  1948–1948
 דרגה:    טוראי ראשון (צה"ל)
 פעולות ומבצעים
 מלחמת העולם השנייה   מלחמת העצמאות
 עיטורים
  אות גיבור ישראל
 
בן ציון לייטנר (14 במרץ 1927 – 25 במרץ 2012) היה חייל צה"ל שזכה לאות גיבור ישראל.
קורות חייו

בן ציון לייטנר נולד ב-1927, בן למלכה וחיים, באודסה שבברית המועצות. בתקופת מלחמת העולם השנייה, הצטרף אל פלוגת פרטיזנים ועמה השתתף בפעולות התקפה והגנה והשתתף במתקפה על מחנה ריכוז.
לייטנר עלה לארץ ישראל ב-1946 והתיישב באשדות יעקב, התגייס לחי"ש עמק הירדן ואחר כך לחטיבת גבעתי. בקרב על משטרת עיראק סווידאן במלחמת העצמאות השתתף כמפקד חוליה ובעוד החיילים נלחמו להכניע בונקר שמנע מהם להתקרב לבניין המשטרה, לייטנר הסתער קדימה והשליך מספר רימוני יד שחיבר יחד לבונקר. בטרם נהרגו יושביו הותקף בסכינים ונפצע אנושות מדקירות בגופו, עיניו נפגעו והוא שותק בחצי פנים. על מעשה זה הוענק ללייטנר ביום העצמאות הראשון למדינה אות גיבור ישראל ובו נכתב:
ביום ה-19 באוקטובר 1948, בהתקפה על משטרת עיראק-אל-סואידן, עלה בידי חוליות הפורצים והחבלנים שלנו להתקרב עד למרחק של 50 מטר, דרומית מבנין המשטרה. על אף האש הקטלנית של האויב הצליחו חבלנינו להבקיע שתים מחמש הגדרות שהקיפו את הבניין. כל התקדמות נוספת הייתה לאל, בגלל האש החזקה, שהאויב המטיר מבונקר. מפקד המחלקה הפורצת הטיל על חוליה בפיקודו של טר"ש בן-ציון ליטנר לחסל את הבונקר ברימונים, אך החוליה נשארה מרותקת לקרקע בגלל האש הבלתי פוסקת מהבונקר. בלי פקודה לכך הסתער טר"ש בן-ציון ליטנר בקריאות עידוד על הבונקר וברימונו שיתק אותו לגמרי. בהסתערות זו נפצע קשה.
פציעתו מנעה ממנו להתמיד בעבודה והוא אושפז לסירוגין, תקופות קצרות עבד במגדניה וכנהג. בשנת 1961 הקים חברה לייבוא מכונות לממכר בקבוקי שתייה, אך לא עמד בתחרות מול חברה מסחרית ודרש הקמת ועדת חקירה פרלמנטרית לבחינת העדפה של חברה זרה על פני סיוע לנכה צה"ל. באותה שנה השתתף בהקמת עסק עצמאי להשכרת מכוניות. גם עסק זה לווה בקשיי פרנסה, אך למרות כל אלה סירב לייטנר לקבל שילומים בהיותו ניצול השואה. ב-1968 קיבל זיכיון להקים מפעל להפקת נחושת בעזה משלל מלחמת ששת הימים.
מספר שנים עבד כסדרן בהיכל התרבות והתפרסם כאשר הפריע בצעקות ומנע מהתזמורת הפילהרמונית הישראלית לנגן קטע של ריכרד וגנר.
בשנים 1973 ו-1983 נמנה עם מדליקי המשואות בפתיחת חגיגות יום העצמאות.
הוא נפטר ב-25 במרץ 2012 בגיל 85, ונטמן בחלקה הצבאית של בית הקברות הישן בהרצליה.
חיים אישיים

לייטנר היה אב לשלוש בנות.
הערות שוליים

↑  אתר "Billiongraves"
↑  בן-ציון ליטנר - הלוחם מן היערות ומה...בונקר, מעריב, 21 ביולי 1949
1 2  אלי לנדאו, גיבור ישראל לוחם על שכר הוגן, מעריב, 19 באפריל 1964
1 2  "לא הייתי משתער שנית...", מעריב, 18 באפריל 1961
↑  יגאל לב, גיבור ישראל נכה מחפש פרנסה עצמאית, מעריב, 4 בספטמבר 1961
↑  מפעל עיבוד נחושת בעזה ייחנך היום, מעריב, 12 בדצמבר 1968
↑   יום העצמאות | 1973, באתר כאן ארכיון, 1 במאי 1973
↑   יום העצמאות | 1983, באתר כאן ארכיון, 17 באפריל 1983
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
אודיטוריום

אודיטוריום
האודיטוריום של טנריפה
אוֹדִיטוֹרְיוּם או אוֹדִיטוֹרְיוֹן (בלטינית Auditorium, רבים Auditoria) הוא אולם המשמש לעריכת כנסים, מופעי אומנות, הרצאות ואירועים אחרים. אודיטוריומים נמצאים בדרך כלל במוסדות חינוך כמו אוניברסיטאות, ומכללות, וגם במוזיאונים, מרכזי כנסים, תערוכות ומוסדות תרבות אחרים. למעשה, אודיטוריומים עשויים להמצא בכל מקום בו נערכים אירועים פרונטליים רבי משתתפים. אולם האודיטוריום בנוי פעמים רבות בשיפוע כדי לאפשר תצפית טובה מכל חלקיו לעבר הבמה או המסך, והוא מצויד לעיתים בעזרי מולטימדיה.
מקורה של המילה בשורש הלטיני Audi שמשמעו "לשמוע" או "להאזין", ועל כן בחלק מהשפות התייחס המושג במקורו אך ורק לחלקו של האולם המיועד למושבי קהל המאזינים. שימוש זה נהג לתאר את החלק בתיאטרון היווני ובתיאטרון הרומי שהיה מיועד למושבי הקהל (להבדיל מהאורכסטרה, הסקנה והפרוסקניון).
באדריכלות הכנסייתית, לעיתים מכונה הספינה בכנסייה בכינוי אודיטוריום, שכן זהו החלק העיקרי בו מתכנס הקהל בעת טקסים דתיים, ובמנזרים, זהו האזור המיועד לקבלת פניהם של אורחים.
ג'ורדן הנדרסון

ג'ורדן בריאן הנדרסון (באנגלית: Jordan Brian Henderson; נולד ב-17 ביוני 1990) הוא כדורגלן אנגלי, המשחק בעמדת הקשר המרכזי באייאקס ובנבחרת אנגליה.
קריירת מועדונים

הנדרסון גדל במחלקת הנוער של סנדרלנד, ובשנת 2008 עלה לקבוצה הבוגרת של המועדון. ב-1 בנובמבר 2008 ערך את הופעת הבכורה שלו בפרמייר ליג, כשנכנס כמחליף בהפסד 0–5 לצ'לסי. בהמשך העונה הושאל לקובנטרי סיטי מליגת המשנה, ולאחר שחזר לסנדרלנד בקיץ 2009 שיחק במדיה שנתיים נוספות. את שערו הראשון בקריירה כבש במשחק מול ברמינגהאם סיטי במסגרת גביע הליגה. ב-19 בדצמבר 2010 כבש את שער הבכורה שלו בפרמייר ליג, במשחק מול מנצ'סטר סיטי. בעונתו הראשונה בקבוצה סיים את העונה עם 33 הופעות ליגה. בעונת 2010–2011 נעשה לבורג מרכזי בקישור הקבוצה וסיים עם שלושה שערי ליגה ב-39 הופעות.
ב-9 ביוני 2011 חתם בליברפול עבור סכום שנע בין 16 ל-20 מיליון ליש"ט. את הופעת הבכורה שלו בקבוצה ערך במחזור הראשון של הפרמייר ליג, במשחק מול סנדרלנד, קבוצתו לשעבר שם התקבל בקבלת פנים מעורבת על ידי הקהל המקומי. ב-27 באוגוסט 2011 כבש את שער הבכורה שלו בקבוצה, במשחק מול בולטון וונדררס באצטדיון אנפילד. בעונתו הראשונה בקבוצה זכה עמה בגביע הליגה. את העונה הראשונה במועדון סיים עם שני שערים ב-44 הופעות.
בעונת 14–2013 ביסס את עצמו כשחקן הרכב קבוע בליברפול עם 25 הופעות ליגה וחמישה שערים. ב-29 בספטמבר 2013 הגיע ל-100 הופעות במדי הקבוצה, בניצחון ליברפול 1–3 על סנדרלנד.
לאחר עזיבתו של סגן הקפטן, דניאל אגר, בתחילת עונת 2014/2015, מונה הנדרסון כסגן הקפטן בהיעדרו של הקפטן הראשון סטיבן ג'רארד. ב-29 בנובמבר 2014 הופיע לראשונה כקפטן ליברפול בפריימר ליג במשחק מול סטוק סיטי. ב-2 בדצמבר הגיע ל-150 הופעות במועדון, במשחק זה הוא כבש שער בניצחון 1–3 על לסטר סיטי. הנדרסון שימש כקפטן במרבית משחקי הקבוצה בעונה זו בעקבות פציעות או מנוחה להן זכה ג'רארד.
ב-23 באפריל 2015 חתם על הארכת חוזה לחמש שנים בליברפול בשווי 100,000 ליש"ט לשבוע. לאחר עזיבתו של ג'רארד ביוני 2015 התמנה לקפטן ליברפול.
בספטמבר 2018 חתם על חוזה חדש במועדון לחמש שנים,לאחר שהוביל את המועדון לגמר ליגת האלופות הראשון שלו מזה למעלה מעשור. לאחר חתימת החוזה הדגיש את כוונותיו להישאר בליברפול לאורך זמן רב ככל האפשר ולאורך הקריירה כולה.
בעונת 2018/2019 זכה בליגת האלופות עם ליברפול וזכה להניף את הגביע בתור הקפטן האנגלי הראשון מאז ג'ון טרי 2012 שזוכה להניף את גביע ליגת האלופות. באותה שנה גם הניף את גביע הסופר קאפ האירופי לאחר ניצחון קבוצתו על צ'לסי וגם את גביע העולם למועדונים בו ניצחה קבוצתו את פלמנגו הברזילאית. בסיום עונת 2019/2020 הניף גם את צלחת האליפות לאחר שזכה בה עם הקבוצה. הוא גם זכה בסיום עונה זו בתואר כדורגלן השנה בליגה האנגלית מטעם התאחדות עיתונאי הכדורגל לעונת 2019/2020. הוא גם זכה בפרס שחקן העונה של ליברפול.
באוגוסט 2021 האריך את חוזהו בליברפול עד 2025.
ביולי 2023 חתם הנדרסון באל-אטיפאק מליגת העל הסעודית עבור 14 מיליון יורו. הנדרסון יקבל 700 אלף ליש"ט בשבוע.
קריירה בינלאומית

לזכותו של הנדרסון 27 הופעות במדי הנבחרת הצעירה של אנגליה, בהן כבש ארבעה שערים, והיה חלק מסגל הנבחרת לאליפות אירופה לנבחרות צעירות שנערכה בדנמרק בשנת 2011.
בשנת 2010 ערך את הופעת הבכורה שלו בנבחרת אנגליה, במשחק מול נבחרת צרפת, והיה חלק מסגל הנבחרת למשחקי יורו 2012, בו הודחה ברבע הגמר. הנדרסון פתח בהרכב הנבחרת בשני משחקיה הראשונים במונדיאל 2014, אך היא הודחה עוד לפני המשחק האחרון בשלב הבתים. היה בסגל הנבחרת למונדיאל 2018, שם נבחרתו הגיעה על לחצי גמר ושם הפסידה לקרואטיה 1–2. הבקיע את שערו הראשון בנבחרת במסגרת שלב רבע הגמר ביורו 2021 בניצחון על נבחרת אוקראינה 4-0.
נכלל בסגל נבחרת אנגליה לטורניר מונדיאל 2022. במשחק שמינית הגמר מול סנגל כבש הנדרסון את השער הראשון במשחק, שנגמר בניצחון נבחרתו 0–3.
חיים אישיים

הנדרסון אוהד את קבוצת סנדרלנד וישב בגמר גביע הליגה 2014 עם אוהדי הקבוצה, בעת שהיה שחקן בליברפול. באותו יום בו נבחר לתפקיד קפטן ליברפול, הוכרז כי הוא יופיע לצד ליונל מסי על שער המהדורה הבריטית של FIFA 16.
להנדרסון ואשתו רבקה ברנט שלושה ילדים. אביו, בריאן, שוטר לשעבר חובב כדורגל, גבר על סרטן הפה במהלך הקריירה של בנו בליברפול, והצליח להשתתף בגמר ליגת האלופות 2019 במדריד. הנדרסון הקדיש לו את הזכייה.
במהלך התפשטות נגיף הקורונה בבריטניה, יצר קשר, כקפטן ליברפול, עם חברי הנהלת ליגת הפרמייר ליג על מנת לארגן קרן לנפגעי נגיף הקורונה שתגייס מיליוני פאונד. הרעיון שלו היה שכדורגלני הפרמיירליג יתרמו לקרן לעובדי שירות הבריאות הלאומי.
תארים

פרמייר ליג: 2019/2020
גביע הליגה: 2012, 2021/2022
ליגת האלופות: 2018/2019
הסופר קאפ האירופי: 2019
גביע העולם למועדונים: 2019
גביע אנגלי: 2021/2022
מגן הקהילה: 2022
תארים > אישיים

כדורגלן השנה בליגה האנגלית (התאחדות עיתונאי הכדורגל): 2019/2020
שחקן העונה של ליברפול: 2019/2020
ג'רג' לזר

ג'רג' לזר (בהונגרית: Lázár György;‏ 15 בספטמבר 1924 – 2 באוקטובר 2014) היה פוליטיקאי קומוניסט הונגרי, שכיהן כראש ממשלת הונגריה בשנים 1975–1987. לזר היה ראש ממשלה במשך 12 שנים, הכהונה השלישית באורכה בתפקיד זה לאחר קלמן טיסה וויקטור אורבן.
ביוגרפיה

לזר נולד ב-15 בספטמבר 1924 בעיירה אישאסג (הו'), כיום פרבר של בודפשט. בצעירותו למד הנדסה. בזמן מלחמת העולם השנייה לחם כפרטיזן כנגד השלטון הפרו-נאצי במערב הונגריה.
בשנת 1945 הצטרף לזר למפלגה הקומוניסטית ובהמשך גם ליורשתה מפלגת העובדים. משנת 1948 עבד במועצה הלאומית לתכנון. הוא מונה לחבר הוועד המרכזי של המפלגה בשנת 1970. בנוסף על כך, לזר כיהן כנציג הונגריה בקומקון בשנים 1973–1975. לאחר הקונגרס ה-11 של המפלגה במרץ 1975 נבחר לחבר הוועדה הפוליטית וכחודשיים לאחר מכן הפך לראש הממשלה.
בשנת 1987 עזב את התפקיד בעקבות שינויים במבנה צמרת המפלגה. כשנה לאחר מכן איבד את כל כוחו במפלגה ועזב את הפוליטיקה. מאז מיעט להופיע בציבור ולהתראיין בתקשורת.
לזר נפטר ב-2 באוקטובר 2014 בבודפשט בגיל 90 ונקבר בהלוויה מצומצמת.